Museo ti Orsay

Ti Museo ti Orsay (Pranses: Musée d'Orsay) (Panangibalikas a Pranses: [myze dɔʁsɛ]) ket maysa a museo idiay Paris, Pransia, idiay kanigid nga igid ti Seine. Daytoy ibalbalayan ti dati a Gare d'Orsay, ti maysa a napintas a Beaux-Arte nga estasion ti perokaril a nabangon idi baetan ti 1898 ken 1900. Ti museo ket nangruna nga aglaon kadagiti Pranses nga arte manipud idi 1848 aginggana idi 1915, a mairaman dagiti pinintaan, dagiti eskultura, al-alikamen, ken potograpia. Daytoy ket mangibalbalay ti kadakkelan nga urnong dagiti maestra obra ti impresionista ken kalpasan nga impresionisa iti lubong, babaen kadagiti pintor a kas ni Monet, Manet, Degas, Renoir, Cézanne, Seurat, Sisley, Gauguin ken ni Van Gogh. Adu kadagitoy nga obra ket adda idiay Galerie nationale du Jeu de Paume sakbay ti pannakalukat ti museo idi 1986. Dagiti nagibasaran Dagiti akinruar a silpo Dagiti midia a mainaig iti Museo ti Orsay iti Wikimedia Commons Opisial a sitio Naiyarkibo 2025-01-26 iti Wayback Machine Opisial a sitio (iti Pranses) Museo ti Orsay - Musalia